Serchhip khaw chhunga veng thenkhat ASF hrilenna 'Infected Area'-ah puan a ni,"1162/2024-2025 Dated Serchhip, the 12 th July, 2024: Serchhip khaw chhung – Serchhip Vengchung, Chanmari, Field veng, New Serchhip ‘S’ leh P&E vengah tun hnai hian Vawk a thi nual a. Heng vawk thi te hi African Swine Fever (ASF) vanga thi an ni tih finfiah a ni tawh a. Hetiang anih avang hian he hri a darh zel loh nan he hri len mekna hmun hi INFECTED AREA a puan a lo tul ta a. Chuvangin, Dr. H. Vanlalrawna, District A.H & Vety Officer Serchhip chuan, The Prevention & Control of Infectious and Contagious Disease in Animal Act 2009, Section 20 sub-section 1 in thuneihna a pek angin Serchhip Vengchung, Chanmari, Field veng, New Serchhip ‘S’ leh P&E veng, Serchhip District chu July ni 12, 2024 atanga thu leh awm hma chu Vawk hri lenna hmun ""INFECTED AREA"" a ni tih a puang. Infected Area chhungah hian hengte i zawm ngei tur a ni. Serchhip Vengchung, Chanmari, Field veng, New Serchhip ‘S’ leh P&E veng chhung atanga vawk, vawksa leh vawksa tanga thil siam reng reng lakchhuah khap tlat a ni. Vawk thi reng reng paih mai lovin, chinai /Disinfectant nen thuk taka phum ngei tur a ni. Vawk talh leh vawksa zawrh khap that a ni. Vawk thi an awmin A.H & Vety Derpartment Official te hnenah hriattir vat thin tur a ni.",Dated: 12 th Jul 24 2:30 PM,https://dipr.mizoram.gov.in/post/serchhip-khaw-chhunga-veng-thenkhat-asf-hrilenna-infected-area-ah-puan-a-ni